20 “Pinyruodh polo chal gi wuon puodho ma nowuok gokinyi mang’ich mondo ondik jotich e puothe mar mzabibu.+2 Ka nosewinjore gi jotich ni obiro chulogi dinari* achiel e odiechieng’, noorogi e puothe mar mzabibu.3 Ka nowuok kar sa adek okinyi, noneno jomoko ma ne pok ondiki kochung’ e chiro;4 kendo nowacho ne jogo ni, ‘Un bende dhiuru e puotha mar mzabibu, to abiro miyou gima owinjore.’5 Omiyo, ne gidhi. Kendo wuon puodho nowuok motimo kamano kar sa auchiel kod kar sa ochiko bende.6 Gikone, kar sa 11, noyudo jomoko kochung’ kanyo, mi nopenjogi kama: ‘Ang’o momiyo usechung’ kae kuom odiechieng’ mangima ma ok ondiku tich?’7 Ne gidwoke kama, ‘En nikech onge ng’at mosendikowa.’ Nokonegi ni, ‘Un bende dhiuru e puoth mzabibu.’8 “Ka nochopo odhiambo, wuon puoth mzabibuno nowacho ne ng’at ma noseketo e wi jotich kama, ‘Luong jotich mondo ichulgi,+ kichako gi ma ne obiro achien eka itiek gi mokwongo.’9 Ka jotich mag sa 11 nobiro, ng’ato ka ng’ato kuomgi noyudo dinari* achiel.10 Omiyo, ka jo ma nokwongoka nobiro, ne giparo ni gibiro yudo mang’eny, to gin bende ne ochulgi mana dinari* achiel.11 Ka ne osechulgi, ne gichako ng’ur ne wuon puodho12 kama: ‘Jo ma achien-gi notiyo kuom sa achiel; to pod ichulogi ma romre kodwa wan jo ma osetiyo matek e odiechieng’ mangima e chieng’ mager!’13 To nodwoko achiel kuomgi ni, ‘Omera, pok atimoni marach. Donge ne wawinjore ni abiro chuli dinari* achiel, koso?+14 Kaw mari mondo idhi. Adwaro chulo jal mogikni bende ma romre kodi.15 Donge an gi ratiro mar timo kaka adwaro gi giga awuon? Koso iyi lit nikech an ng’at maber?’*+16 E yo ma kamano, jo ma achien nobed mokwongo, to jo ma okwongo nobed ma achien.”+17 Sa ma Yesu ne idho ka dhi Jerusalem, nokawo jopuonjrene 12 moterogi tenge kar kendgi mowachonegi niya:+18 “Neuru! Koro waidho wadhi Jerusalem, kendo Wuod dhano ibiro chiw e lwet jotend-jodolo gi jondiko. Gibiro ng’adone buch tho+19 kendo gibiro chiwe e lwet ogendni mondo gijare, gichwade, kendo gigure e yath;+ to e odiechieng’ mar adek ibiro chiere.”+20 Eka min yawuot Zebedi+ nobiro ire gi yawuote, mi nokulorene mokwaye wach moro.+21 Yesu nopenje niya: “Ang’o midwaro?” Nodwoke kama: “Gol chik mondo yawuota ariyogi obed e Pinyruodhi, achiel e badi korachwich to machielo e badi koracham.”+22 Yesu nodwoko niya: “Ok ung’eyo gima ukwayo. Be unyalo madho okombe ma achiegni madhoni?”+ Ne giwachone kama: “Wanyalo.”23 Nokonegi niya: “Adier ubiro madho okombena.+ Kata kamano, an ok e ma ami ji thuolo mar bet e bada korachwich kata koracham, to Wuora e ma miyo jo ma ne oseikonegi.”+24 Ka jopuonjre apar mamokogo nowinjo wachno, mirima nomakogi gi owete ariyogo.+25 Yesu noluongogi mowachonegi niya: “Ung’eyo ni jotelo mag ogendni timore ruodhi e wi ji kendo jo ma nigi duong’ tiyo gi teko e wi ji.+26 Mano ok e kaka onego obed e kindu;+ to ng’at ma dwaro bedo maduong’ e kindu nyaka bed jatiju,+27 kendo ng’at ma dwaro bedo mokwongo e kindu nyaka bed misumbau.+28 Mana kaka Wuod dhano nobiro, ok ni mondo ji otine, to mondo oti ne ji+ kendo mondo ochiw ngimane owar ji mang’eny.”+29 Sa ma ne giwuok Jeriko, oganda mang’ongo noluwe.30 Ji ariyo ma muofni ma nobet e bath yo nowinjo ka Yesu kalo mi ne gikok matek niya: “Ruoth, Wuod Daudi, kechwa!”+31 Oganda nokwerogi matek ni giling’, to ne gimedo kok matek niya: “Ruoth, Wuod Daudi, kechwa!”32 Omiyo, Yesu ne ochung’ moluongogi kendo nopenjogi niya: “Ang’o mudwaro ni atimnu?”33 Ne gidwoke kama: “Ruoth, wadwaro ni wengewa oyawre.”34 Yesu nokechogi, kendo nomulo wengegi+ mi gikanyono wengegi noyawore, kendo ne giluwe.
luo_Latn